Jakob Stenqvist

Jakob Stenqvist (s. 17. maaliskuuta 1998 Mora, Ruotsi) on ruotsalainen jääkiekkopuolustaja, joka pelaa SM-liigajoukkue Rauman Lukossa. Hän laukoo oikealta.

 Ura 
 Seuraura 
Stenqvist on Moran kasvatti. Kaudella 2013–2014 hän voitti koko U16 Elitin läntisen lohkon puolustajien piste-, maali- ja syöttöpörssin tehoilla 12+19=31. Kaudeksi 2014–2015 Stenqvist siirtyi Modon J18-junioreihin. Kaudella 2015–2016 hän voitti koko J18 Allsvenskanin puolustajien pistepörssin tehoilla 6+13=19. Stenqvist voitti myös puolustajien tehotilaston lukemalla +19. Hän pelasi yli puolet kaudestaan muitenkin Modon J20-joukkueessa.

Dallas Stars varasi Stenqvistin kuudennella kierroksella 176. pelaajana NHL:n varaustilaisuudessa 2016. Kaudella 2016–2017 hän toimi Modon J20-junioreiden varakapteenina. Stenqvist oli joukkueen tehokkain puolustaja tehtyään piste per peli -tahdilla 17 ottelussa tehot 3+14=17. Hän murtautui samalla kaudella myös seuran miesten joukkueeseen, jossa tulokaskausi Ruotsin toiseksi korkeimmalla sarjatasolla HockeyAllsvenskanissa toi 41 runkosarjaottelussa tehot 2+4=6.

Huhtikuussa 2017 Stenqvist teki kaksivuotisen SHL-sopimuksen Frölundan kanssa. Samalla hänen kerrottiin pelaavan alustavasti kauden 2017–2018 ajan lainalla Allsvenskan-joukkue Björklövenissä. Stenqvist oli joukkueen tehokkain puolustaja tehoilla 5+17=22, joilla hän sijoittui koko Allsvenskanin puolustajien pistepörssissä kahdeksanneksi. SHL:n nousukarsintasarjassa Stenqvist jakoi Björklövenin sisäisen tehotilaston voiton Austin Farleyn ja Mikko Pukan kanssa lukemalla +3. Stenqvist pelasi samalla kaudella myös kaksi SHL-ottelua Frölundassa. Hän teki SHL-debyyttinsä 19. joulukuuta 2017 vieraissa Linköpingiä vastaan. Stenqvist merkittiin heti Frölundan ykköspuolustajapariin Adam Almquistin viereen. Hän sai ottelussa jääaikaa lopulta 8.42 minuuttia. Steqnvist vahvisti myös seuran J20-joukkuetta pudotuspeleissä. Huhtikuussa 2018 hän teki kaksivuotisen jatkosopimuksen Frölundan kanssa, mutta Stenqvistin kerrottiin pelaavan myös kauden 2018–2019 lainalla Björklövenissä.

Stenqvist ei jatkanut Frölundassa enää toista jatkosopimuskauttaan, vaan hän siirtyi kaudeksi 2019–2020 kaksivuotisella sopimuksella SM-liigajoukkue Porin Ässiin. Hän oli tehoilla 8+24=32 joukkueen paras syöttäjä ja tehokkain puolustaja sekä jakoi sisäisen pistepörssin toisen sijan Tylor Spinkin kanssa edellään vain Tyson Spink. Stenqvist jakoi myös koko SM-liigan puolustajien pistepörssin viidennen sijan HPK:n Elmeri Erosen kanssa. Kaudella 2020–2021 hän oli Ässien paras syöttäjä, kolmanneksi paras pistemies ja tehokkain puolustaja tehoilla 10+29=39, joilla Stenqvist sijoittui koko liigan puolustajien pistepörssissä kolmanneksi.

Kaudeksi 2021–2022 Stenqvist siirtyi vuoden mittaisella sopimuksella KHL-seura Severstal Tšerepovetsiin. Hän oli pudotuspeleissä viidellä syöttöpisteellään joukkueen paras syöttäjä Kirill Pilipenkon kanssa.

Stenqvist palasi kaudeksi 2022–2023 kotimaahansa ja hän siirtyi vuoden mittaisella sopimuksella SHL-joukkue Timråhon. Stenqvist oli joukkueen tehokkain puolustaja tehoilla 2+19=21.

Kaudeksi 2023–2024 Stenqvist siirtyi vuoden mittaisella sopimuksella Rauman Lukkoon. Hän oli tehoilla 6+29=35 joukkueen paras syöttäjä ja toiseksi paras pistemies Sebastian Revon jälkeen. Stenqvist jakoi koko SM-liigan puolustajien pistepörssin seitsemännen sijan Jukurien Linus Nässénin kanssa. Hän oli myös Ponthus Westerholmin ohella Lukon ainoa kauden kaikki 60 runkosarjaottelua pelannut pelaaja. Mestarien liigassa Stenqvist voitti joukkueen sisäisen tehotilaston lukemalla +9. Huhtikuussa 2024 hän teki Lukon kanssa vuoden mittaisen jatkosopimuksen. 

Stenqvist oli kaudella 2024–2025 tehoilla 5+39=44 Lukon tehokkain puolustaja ja paras syöttäjä sekä jakoi joukkueen sisäisen pistepörssin kolmannen sijan Jami Krannilan kanssa. Hän sijoittui koko SM-liigan puolustajien pistepörssissä neljänneksi. Stenqvist sijoittui myös koko liigan tehotilastossa toiseksi edellään vain puolustajapari Niclas Almari. Pudotuspeleissä hän oli Lukon paras pistemies ja syöttäjä tehtyään 11 ottelussa tehot 2+9=11. Stenqvist jakoi myös pudotuspelien puolustajien pistepörssin voiton kymmenen ottelua enemmän pelanneen SaiPan Mikko Kousan kanssa. Kauden päätteeksi hän oli kolmen kärkiehdokkaan joukossa ehdolla SM-liigan parhaalle puolustajalle myönnettävän Pekka Rautakallio -palkinnon voittajaksi. Stenqvist sijoittui äänestyksessä lopulta kolmanneksi, kun palkinnon voitti Sportin Atro Leppänen. Huhtikuussa 2025 hän teki Lukon kanssa vuoden mittaisen jatkosopimuksen.

 Maajoukkueura 
Stenqvist on pelannut seitsemän nuorten maaottelua.

 Tilastot 
 2014–2015  MODO Hockey  SuperElit  5  1  1  2  4  1  0  0  0  0 2015–2016  MODO Hockey  SuperElit  36  3  4  7  14  2  0  1  1  0 2016–2017  MODO Hockey (A)  SuperElit  17  3  14  17  10  6  1  2  3  2   MODO Hockey  Allsvenskan  41  2  4  6  22  –  –  –  –  – 2017–2018  Frölunda HC  SuperElit  –  –  –  –  –  2  2  0  2  2   Frölunda HC  SHL  2  0  0  0  2  –  –  –  –  –   IF Björklöven  Allsvenskan  46  5  17  22  16  5  0  3  3  2 2018–2019  IF Björklöven  Allsvenskan  52  6  15  21  22  –  –  –  –  – 2019–2020  Ässät  SM-liiga  55  8  24  32  12  –  –  –  –  – 2020–2021  Ässät  SM-liiga  57  10  29  39  22  –  –  –  –  – 2021–2022  Severstal Tšerepovets  KHL  31  4  14  18  8  7  1  5  6  4 2022–2023  Timrå IK  SHL  52  2  19  21  14  7  2  4  6  4 2023–2024  Lukko  SM-liiga  60  6  29  35  12  3  0  1  1  0 2024–2025  Lukko  SM-liiga  60  5  39  44  18  11  2  9  11  2 4 kautta  yhteensä  SM-liiga  242  29  121  150  64  14  2  10  12  2 2 kautta  yhteensä  SHL  54  2  19  21  14  7  2  4  6  4 1 kausi  yhteensä  KHL  31  4  14  18  8  7  1  5  6  4 3 kautta  yhteensä  Allsvenskan  139  13  36  49  60  5  0  3  3  2

 Lähteet 

 Viitteet 

Luokka:Ruotsalaiset jääkiekkoilijat
Luokka:Dallas Starsin varaamat pelaajat
Luokka:Vuonna 1998 syntyneet
Luokka:Elävät henkilöt